Here is a page extracted from Wikipedia that may contain CSS, HTML, and a lot of unformatted text.

Title: ياسين بونو
Content: ياسين بونو ( ب )، تولد ف 5 أبريل 1991 ف موريال، كانادا، هو كوايري مغريبي كيلعب حارس معا فرقة لهلال ف ساعودية، و معا لمونتخاب د لمغريب د كورة.

بونو تيلعب مع لمنتخب د لمغريب من 2013. شارك معاه ف تلاتة ديال لكيسان د إفريقيا و ف جوج كيسان د لعالم.

حياتو 
بونو تحرك هو والديه من كندا للمغرب فاش كانت عندو ثلاثة سنين ، و جا لكازا، فاش دار ثمان سنين دخلو باه لمدرسة الوداد الرياضي البيضاوي للكرة باش يتعلم يقصر و يطاكي، في 1999 مسيرة بونو ككوايري اتكون بدات اوفيسيالمون، بونو مع الوداد لعب في جميع الفئات ( من البراهش للكادي، لجونيور و سونيور) و مع الفرقا لولا لعب في فينال كأس العصبة ضد الترجي، فاش تضرب المياغري و تما فاش بان و عيطات ليه اتليتيكو مدريد في سبليون، في لول بدا مع الفرقا الثانية و سيفطوه إعارة لريال ساراجوزة باش يتحك في دوزيام السيري، من بعد شد الرحيل لجيرونا اللي دوز معاهم ثلاث سنين و نجح يطلعهم، لليغا و من تم عوتاني مشا لإشبيلية اللي هو معاهم من الفين و عشرين و ربح معاهم جوج كيسان ديال لوروب.

حياتو الشخصية 
بونو كيعيش في سبليون حاليا مع مراتو ايمان المغربية و عندو جوج ولاد، ديانتو هي الاسلام، و كيدوي بالفرونسي و لونجلي و سبليونية, بونو تعرف بالضحكا ديالو في المونديال، و أنه كيجبد بينوات بزاف

جوايز

معا لفراقي

جوايز فردية 
 2018: افضل لاعب افريكان في شهر حداش في اوروبا من جورنال فرانس فوتبول
 2018 : تم اختيارو في الفورماسيون المثالية ديال المغرب العربي من جورنال فرانس فوتبول
 2020 : افضل جول في شومبيونا د سبليون
 2021 : تم اختيارو في الفورماسيون المثالية ديال اقصاءات كوب د لافريك
 2021 : افضل جول في الفترا ديال الaller في دوري سبليون
 2022: افضل لعاب " MVP " افريكان في دوري سبليون في فترة ال aller
 2022 : افضل لعاب " MVP " افريكان في دوري سبليون كامل
 2022 : ربح طروفي زامورا في دوري سبليون كأقل جول كيتماركا عليه بيوتا في البطولة
 2022 : في الفورماسيون المثالية ديال بطولة سبليون من مركز الابحاث ديال الكورة CIES.
 2022 : افضل حارس مغربي
 2022 : ترشح كواحد من افضل الجوال في العالم من طرف فرانس فوتبول
 2022 : أفضل ملاعبي في ماتش كأس العالم قطر بين المغرب و سبليون
 2022 : أفضل ملاعبي في ماتش كأس العالم قطر بين المغرب و البرتغال
 2022 : تم اختيارو ضمن افضل جوال العالم من طرف تروفي THE BEST
 2022 : في الفورماسيون المثالية ديال لعام لقارة لافريك
 2023 : افضل ملاعبي في فينال اليوروبا ليغ مع سيڤيا
 2023 : في الفورماسيون المثالية ديال اليوروبا ليغ

عيون لكلام 

 https://www.leconomiste.com/flash-infos/yassine-bounou-meilleur-gardien-de-de-la-liga [archive]
 ↑ https://fr.hespress.com/267641-yassine-bounou-elu-meilleur-joueur-africain-de-laliga.html [archive
 https://twitter.com/ActuFoot_/status/1558134795523301376?ref_src=twsrc%5Egoogle%7Ctwcamp%5Eserp%7Ctwgr%5Etweet
 https://m.le360.ma/sport/maroc/yassine-bounou-nomme-pour-le-trophee-best-du-meilleur-gardien-de-lannee-100626
 https://www.lesiteinfo.com/sport/584816-yassine-bounou-imperial-aux-tirs-au-but-seville-remporte-la-ligue-europa.html

كوايري مغريبي
بيوغرافيا د رجال
زيادة 1991
ناس حيين